
శ్రీనగర్ : దక్షిణ కశ్మీరు రగిలిపోతుండటంతోపాటు బ్యాంకు దోపిడీలు పెరిగిపోతుండటంతో జమ్మూ-కశ్మీరు బ్యాంకు సంచలన నిర్ణయం తీసుకుంది. ఈ బ్యాంకుకు చెందిన 40 శాఖల్లో నగదు లావాదేవీలను నిలిపేయాలని నిర్ణయించింది. వీటిలో అత్యధిక శాఖలు పుల్వామా, షోపియాన్ జిల్లాల్లో ఉన్నాయి. బ్యాంకులపై గత 6 నెలల్లో 13 దాడులు జరిగాయి. రూ.92 లక్షల నగదు దోపిడీకి గురైంది. ఈ నెలలోనే నాలుగు రోజుల్లో నాలుగు దాడులు జరిగాయి.జమ్మూ-కశ్మీరు బ్యాంకు కార్పొరేట్, కమ్యూనికేషన్ల అధిపతి సజ్జాద్ బజాజ్ మాట్లాడుతూ పోలీసుల సలహా మేరకు తమ బ్యాంకుకు చెందిన 40 శాఖల్లో నగదు లావాదేవీలను నిలిపివేస్తున్నట్లు తెలిపారు. నగదు కావాలనుకునే ఖాతాదారులు సమీపంలోని సురక్షిత ప్రాంతంలో ఉన్న తమ బ్యాంకు శాఖకు వెళ్ళవచ్చునని చెప్పారు. పుల్వామా, షోపియాన్ జిల్లాల్లో ఈ శాఖలు అధికంగా ఉన్నాయన్నారు. మిగిలిన లావాదేవీలన్నీ యథాతథంగా కొనసాగుతాయన్నారు. నగదు లావాదేవీలను సురక్షిత ప్రాంతాల్లోని శాఖలకు తరలించినట్లు పేర్కొన్నారు.

srinagar : dakshina kashmeeru ragilipotundatamtopatu byaanku dopideelu perigipotundatamto jammoo-kashmeeru byaanku sanchalana nirnayam teesukundi. ee byaankuku chendina 40 saakhallo nagadu lavadevilanu nilipeyaalani nirnayinchindi. veetilo atyadhika saakhalu pulwama, shopian jillaallo unnaayi. byaankulapai gatha 6 nelallo 13 daadulu jarigai. roo.92 lakshala nagadu dopideeki guraindi. ee nelalone naalugu rojullo naalugu daadulu jarigai.jammoo-kashmeeru byaanku carporate, kamyoonikeshanla adhipati sajjad bajaj maatlaadutuu polisula salaha meraku tama byaankuku chendina 40 saakhallo nagadu lavadevilanu nilipivestunnatlu telipaaru. nagadu kaavaalanukune khaataadaarulu sameepamloni surakshita praantamlo unna tama byaanku saakhaku vellavacchunani cheppaaru. pulwama, shopian jillaallo ee saakhalu adhikamgaa unnaayannaaru. migilina lavadevilanni yathaathathamgaa konasaagutaayannaaru. nagadu lavadevilanu surakshita praantaallooni saakhalaku taralinchinatlu perkonnaru.